**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO**

**PROTOKOLAS**

2021 m. sausio 8 d. Nr. (20.4.)-TAR1- 3

Klaipėda

Posėdis įvyko 2020 m. gruodžio 8 d. 10 val.

Vieta: per Zoom platformą

Posėdžio pirmininkas Arvydas Cesiulis, Klaipėdos miesto savivaldybės tarybos narys, mero pavaduotojas, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas

Posėdžio sekretorė Raimonda Mažonienė, Klaipėdos miesto savivaldybės administracijos Kultūros skyriaus vyr. specialistė

Dalyvavo (7 nariai iš 8 ):

1. Arvydas Cesiulis, Klaipėdos miesto savivaldybės tarybos narys, mero pavaduotojas, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas;

2. Zita Genienė, Klaipėdos miesto savivaldybės Mažosios Lietuvos istorijos muziejaus Istorijos skyriaus vedėja;

3. dr. Vasilijus Safronovas, Klaipėdos universiteto Baltijos regiono istorijos ir archeologijos instituto direktorius;

4. Eglė Deltuvaitė, Klaipėdos miesto savivaldybės administracijos Kultūros skyriaus vedėja;

5. dr. Albinas Drukteinis, Klaipėdos universiteto Socialinių ir humanitarinių mokslų fakulteto profesorius;

6. Vitalijus Juška, Klaipėdos miesto savivaldybės administracijos Paveldosaugos skyriaus vedėjas;

7. Andrius Petraitis, Klaipėdos miesto savivaldybės tarybos narys, Kultūros, švietimo ir sporto komiteto narys.

Kiti posėdžio dalyviai:

1. Petras Šmitas, Mažosios Lietuvos reikalų tarybos Klaipėdos krašto pirmininkas;
2. Vytautas Nausėda, Geodezijos ir GIS skyriaus vedėjas;
3. Marija Buivydienė, Geodezijos ir GIS skyriaus vyr. specialistė.

**DARBOTVARKĖ:**

**1. Dėl Viktoro Gailiaus atminimo lentos vietos ir atminimo lentos teksto.**

**2. Dėl 3 (trijų) naujai suplanuotų gatvių Giruliuose pavadinimų suteikimo.**

**3. Dėl visų Tilžės akto signatarų įamžinimo.**

**4. Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sprendimų įgyvendinimo.**

*Posėdžio medžiaga:*

1. Mažosios Lietuvos reikalų tarybos Klaipėdos krašto skyriaus 2020-12-01 Nr.R1-9509 *„Aiškinamasis raštas dėl Viktoro Gailiaus atminimo lentos kabinimo vietos“,* 1 lapas, ir priedai:

* Viktoras Gailiaus atminimo lentos tekstas, 1 lapas
* Viktoro Gailiaus memorialinės lentos vizualizacija -2 variantai, 1 lapas;

1. Klaipėdos miesto savivaldybės administracijos Geodezijos ir GIS skyriaus 2020-11-18 raštas Nr.VS-7037 „Dėl gatvių pavadinimų suteikimo“, 1 lapas, ir priedas:

* Suplanuotų gatvių situacijos planas, 1 lapas.

1. Kultūros, švietimo ir sporto komiteto 2020-11-19 posėdžio protokolo 2020-11-24 Nr.TAR-105 išrašas, 1 lapas.
2. UAB „Mėmelis“ 2020-12-07 Prašymas suteikti, keisti ir panaikinti adresus žemės sklypams, pastatams ar jų kompleksams, patalpoms (butams), 2 lapai.

**2. SVARSTYTA. Dėl 3 (trijų) naujai suplanuotų gatvių Giruliuose pavadinimų suteikimo.**

Pranešėjas - Vytautas Nausėda, Geodezijos ir GIS skyriaus vedėjas.

V. Nausėda paprašė Komisijos suteikti 3 naujoms gatvelėms Giruliuose suteikti pavadinimus. Informavo, kad vakar vėlai vakare gavo pasiūlymus dėl gatvių pavadinimų iš UAB „Mėmelis“.

dr. V. Safronovas trumpai pristatė UAB „Memelis“ siūlymus gatvių pavadinimu, kuriuos Komisijos nariai gavo šįryt prieš posėdį.

dr. V. Safronovas pristatė Komisijos nariams Giruliuose senovinį žemėlapį, atkreipė dėmesį, kad viena iš siūlomų gatvių jau yra turėjusi pavadinimą *Labrenco takas* – dabartinė naujai suformuota gatvė Nr.3. Pasiūlė naujai suformuotoms gatvėms Nr.1 ir Nr.2 suteikti žmonių, prisidėjusių prie Girulių plėtojimo ir vystymo, vardus:

* *Johano Adolfo Klempo (Johann Adolph Klempow)*, pirklių korporacijos prezidento, daug prisidėjusio, kad Giruliai taptų kurortas.
* *Heinricho ir Vilhelmo Pyčų (Heinrich Pietsch ir Wilhelm Pietsch)*, kurie finansavo dviračių tako, nutiesto nuo Klaipėdos iki Girulių palei pėščiųjų taką. Nuo 1932 m iki 1945 m. dabartinė Ramioji gatvė Klaipėdoje vadinosi Heinricho Pyčo vardu.
* *Eduardo Franco* (*Eduard Franz*), viešbučio Hotel Franz įkūrėjas Giruliuose, turistinio gido po Girulius, išleisto 1910 m., autorius.

dr. A. Drukteinis pastebėjo, *Lebrenco takas* sukels painiavios su *Labrenciškės gatve*. Pritarė, kad sumanymas dėl istorinio lizdo gatvių Giruliuose yra geras sumanymas.

V. Nausėda informavo, kad Klaipėdoje jau yra dvi gatvės: *Labrenciškės gatvė* ir *Labrencų dvaro gatvė*, todėl dar 3-ia gatvė su *Labrenco tako* pavadinimu tikrai mieste sukeltų painiavą.

Z. Genienė labai pritarė dėl *J. A. Klempo*  pavadinimo, žmogus kuris pradėjo Girulių istoriją, brolių Pyčų vaidmuo taip pat labai svarbus. Pasiūlė *Plantacijų* pavadinimą, nes anksčiau vadinosi Plantacijų girininkija, jeigu netinka *Labrenco tako* pavadinimas.

V. Juška ir A. Cesiulis pritarė dr. V. Safronovo siūlymui, kad Giruliuose būtų formuojamas istorinių asmenybių gatvių tinklas.

A. Cesiulis pasiūlė palaukti ir tiksliai suformuluoti siūlomų gatvių pavadinimus.

dr. A. Drukteinis pritarė, kad klausimo svarstymui reikia gerai pasiruošti: labai aiškiai užrašyti vardus, matyti užrašymą, nes pavardės buvo vokiškos.

A. Petraitis pažymėjo, kad planavimo dokumentuose viena iš gatvių buvo planuota kaip Rasytės gatvės tęsinys, pasiūlė atsižvelgti į aplinkinių gatvių pavadinimus.

V. Nausėda informavo, kad Rasytės gatvę kerta geležinkelis ir nėra galimybės ją pratęsti, tuo labiau, kad numeracija eina į kitą pusę nuo geležinkelio, todėl tai nesvarstytina.

N**UTARTA:**

1. dr. V. Safronovas išsiunčia el.paštu Komisijos nariams pasiūlymus dėl istorinių asmenybių gatvių pavadinimų.
2. dr. A. Drukteinis pasižiūri kaip reikėtų rašyti siūlomų asmenybių vardus ir pavardes lietuviškai ir kokiomis formomis.

2. Svarstyti klausimą „Dėl 3 (trijų) naujai suplanuotų gatvių Giruliuose pavadinimų suteikimo“ kitame Komisijos posėdyje.

Nutarimas priimtas bendru sutarimu.

Posėdis baigėsi 11.00 val.

Posėdžio pirmininkas Arvydas Cesiulis

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Kultūros skyriaus vyr. specialistė

2021-02-01